Темирова Асипа
Темирова Асипа (1909, азыркы Нарын облусу, Кочкор району, Кум-Дөбө кыштагы – 1981, ошол эле район, Кара-Тоо кыштагы) – малчы, Социалисттик Эмгектин Баатыры (1957). Кыргыз ССРинин мал чарбасына эмгек сиңирген устат (1947). 1928–38-жылдары жана 1951–70-жылдары Кочкор районундагы «Кочкор» совхозунда баш чабан болуп иштеген. 1938–42-жылдары совхоздун директорунун орун басары, 1942–51-жылдары совхоздун «Арсы» фермасын башкарган. 1956-ж. ар жүз койдон 160дан козу, ар койдон 4 кгдан жүн алган. 1959– 63-жылдары Кыргыз ССР Жогорку Советинин депутаты. Эки Ленин, «Ардак белгиси» ордендери менен сыйланган.

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9

Инсандар
Социалисттик эмгектин баатырлары